differensialtransformator
Store norske leksikon,Teknologi og industri,Elektronikk,Teknisk kybernetikk
Differensialtransformator er et instrument for måling av posisjon, brukes særlig i industrien i forbindelse med automatisering.
En differensialtransformator består av en elektrisk spole med en bevegelig kjerne av ferromagnetisk materiale. Spolen har én primær- og to sekundærviklinger. Primærviklingen tilføres en vekselstrøm, slik at det induseres en elektrisk spenning i hver av de to sekundærviklingene. Posisjonen av kjernen bestemmer den magnetiske koblingen mellom viklingene, som er arrangert slik at den induserte spenningen i sekundærviklingene vil være like når kjernen er i midstilling, men blir forskjellig når kjernen forskyves. Spenningene sammenlignes i en demodulator som gir en likespenning som utgangssignal. Dette signalet er et mål for kjernens posisjon.Differensialtransformatorer finnes med måleområde fra under en millimeter til noen desimeter. Les mer i Store norske leksikon reguleringsteknikk automatisering